open-index/open-wikipedia-markdown huggingface dataset:
ট্র্যাগাস (কান)

**ট্র্যাগাস** হলো বহিঃকর্ণের একটি ছোট সূচালো উঁচু অংশ, যা কর্ণশলাকার সামনে অবস্থিত এবং শ্রবণপথের উপর দিয়ে পিছন দিকে প্রলম্বিত। এটি কানের প্রবেশপথে গজানো লোমেরও নির্দেশ করে। এর নামটি এসেছে প্রাচীন গ্রিক  () থেকে, যার অর্থ 'ছাগল' , এর নিচের তলে লোমের গুচ্ছ ছাগলের দাড়ির মতো দেখতে বলে এমন নামকরণ করা হয়েছে। সংলগ্ন অ্যান্টিট্র্যাগাস অংশটি সামনে ও উপরের দিকে প্রসারিত।

ট্র্যাগাস পিছনের দিকে মুখ করে থাকায় পশ্চাদ্দেশের শব্দ সংগ্রহে এটি সহায়তা করে। সামনের শব্দের চেয়ে পিছনের শব্দ দেরিতে পৌঁছায়, ফলে মস্তিষ্ক সামনে ও পিছনের শব্দের উৎস চিহ্নিত করতে পারে।

কোলেস্টিয়াটোমা থেকে কর্ণগহ্বরের মধ্যে ফিস্টুলা বিদ্যমান থাকলে (ইতিবাচক ফিস্টুলা পরীক্ষায়) ট্র্যাগাসে চাপ দিলে পেরিলিম্ফের সঞ্চালনে মাথাঘোরা বা চোখের দৃষ্টি বেঁকে যায়।

## অন্যান্য প্রাণী
অনেক বাদুড় প্রজাতির ক্ষেত্রে ট্র্যাগাস একটি মুখ্য বৈশিষ্ট্য। কর্ণপথের সামনে ত্বকের এই অংশটি শব্দানুকূল অবস্থান নির্ণয়ের মাধ্যমে শিকার সনাক্তকরণ ও চলাচলের জন্য শব্দকে কানে প্রবেশ করাতে গুরুত্বপূর্ণ ভূমিকা রাখে। বাদুড়ের ট্র্যাগাস সাধারণত স্পষ্টভাবে দৃশ্যমান হওয়ায় প্রজাতি শনাক্তকরণে এটি একটি গুরুত্বপূর্ণ লক্ষণ। ট্র্যাগাসের সাহায্যে ধ্বনিনির্ভর বাদুড় প্রজাতিগুলো তাদের চারপাশের বস্তুগুলোর ঊর্ধ্বগামী অবস্থান নির্ণয় করতে পারে, যা ত্রিমাত্রিক স্থানে শিকার ও বাধা চিহ্নিত করার মূল বিষয়। যে সমীক্ষায় অংশগ্রহণকারীদের ট্র্যাগাস সাময়িকভাবে স্বাভাবিক অবস্থান থেকে সরে যাওয়ায় তাদের গতিপথ নির্ণয়ের ক্ষমতা অপরিবর্তিত ট্র্যাগাসযুক্ত বাদুড়ের এক-চতুর্থাংশে নেমে আসে। এই গবেষণার ভিত্তিতে লেখকরা সিদ্ধান্ত নেন যে ট্র্যাগাসের কাজ হলো উল্লম্ব তলে লক্ষ্যের দিক নির্ধারণের জন্য ধ্বনিগত সংকেত তৈরি করা। তবে সব শব্দানুকূল বাদুড়ের ট্র্যাগাস থাকে না। হর্সশু বাদুড় এমনই একটি পরিবার; এদের কানের নিচের বহিঃপ্রান্ত ভেতরের দিকে ভাঁজ হওয়ার পদ্ধতি অন্যান্য পরিবারের ট্র্যাগাসের মতোই কাজ করে।

চিত্র:Brown long-eared bat (Plecotus auritus) - geograph.org.uk - 1415542.jpg| বাদামি লম্বাকর্ণ বাদুড়ের দীর্ঘ ট্র্যাগাস
চিত্র:Red bat (6022957658).jpg|পূর্বাঞ্চলীয় লাল বাদুড়ের বাঁকা ট্র্যাগাস
চিত্র:Side view of spotted bat -Euderma maculatum- by Paul Cryan.jpg|দাগি বাদুড়ের ভোঁতা ট্র্যাগাস


## অতিরিক্ত চিত্র

চিত্র:Gray908.png|বাম কানের অনুপ্রস্থ ছেদ; ছেদের ঊর্ধ্বাংশ।
চিত্র:Slide2COR.JPG|বহিঃকর্ণ। ডান কর্ণশলাকা। পার্শ্বীয় দৃশ্য।
চিত্র:Slide4COR.JPG|বহিঃকর্ণ। ডান কর্ণশলাকা। পার্শ্বীয় দৃশ্য।


## আরও দেখুন
*ভেগাস স্নায়ুর কর্ণ শাখা
*ট্র্যাগাল চাপ
*ট্র্যাগাস ছিদ্র

## তথ্যসূত্র

## বহিঃসংযোগ
* 
*  () (#7)

বিষয়শ্রেণী:কর্ণ
বিষয়শ্রেণী:নাক-কান-গলা চিকিৎসাবিজ্ঞান
মুহাজিরাতুস সীরাহ

**মুহাজিরাতুস সীরাহ** (, ) প্রখ্যাত চিন্তাবিদ ড. মাহমুদ আহমদ গাজী কর্তৃক উর্দু ভাষায় লিখিত বর্তমান যুগের সীরাত বিষয়ক সাহিত্যে এক গুরুত্বপূর্ণ সংযোজন। লেখক তার খুতবা বা বক্তৃতাসমূহে এক বিশাল সমুদ্রকে এক পাত্রে বন্দি করার বাস্তব উদাহরণ তৈরি করেছেন। এটি সরাসরি সীরাত নয় বরং সীরাত-শাস্ত্র নিয়ে আলোচনা করে এমন গ্রন্থ। এটি বারোটি বক্তৃতার সংকলন, যার অর্ধেক সীরাতের ইতিহাস ও তার রচনার ক্রমবিকাশ নিয়ে আলোচনা করে। ড. গাজী এই বক্তৃতাগুলিতে পাশ্চাত্যের প্রাচ্যবিদ ও তাদের অনুসারীদের তৈরি করা বিভ্রান্তি, সূক্ষ্ম যুক্তিজাল এবং জটিলতাগুলো দূর করার সুপরিকল্পিত চেষ্টা করেছেন। এই গ্রন্থ পাঠকের সামনে সীরাতের বহু নতুন দিক উন্মোচন করে।

## বিষয়বস্তু
বইটি ২০০৭ সালে উর্দু ভাষায় লাহোরের আল ফয়সাল প্রকাশনী থেকে প্রকাশিত হয় এবং ২০১৫ সালে ই-ভার্সনে প্রকাশিত হয়। বইটিতে প্রায় ৬৮টি সিরিজে কুরআন, হাদিস, ফিকহ, শারিয়াত, সীরাতসহ বিভিন্ন বিষয় উপস্থাপন করেন। বইটির লেখক পাকিস্তানের ফেডারেল শরিয়ত কোর্টের বিচারক ও ধর্ম বিষয়ক ফেডারেল মন্ত্রী ছিলেন, ফলে তিনি বইটিতে নিখুতভাবে ইসলামি আইন ও অনুশাসনের দৃষ্টিভঙ্গি তুলে ধরেছেন। বিশাল আকারের এই বইটিতে মোট ৭৬৮ পৃষ্ঠা রয়েছে।

## আরো দেখুন
* সীরাতুন নবী
* সীরাতুল মুস্তফা
* সীরাতে খাতামুল আম্বিয়া

## তথ্যসূত্র


## বহিঃসংযোগ

* আর্কাইভ.কম ওয়েবসাইটে **
* মুহাম্মাদিয়া.নেট ওয়েবসাইটে *[https://www.muhammadiah.net/muhazraat-e-seerat-s-a-w/ মুহাজিরাতুস সীরাহ]*

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:উর্দু ভাষার সাহিত্য
বিষয়শ্রেণী:উর্দু ভাষার বই
বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:২০০৭-এর বই
এন্ডোলিম্ফ

**এন্ডোলিম্ফ** () হল অভ্যন্তরকর্ণের পর্দাঘেরা ল্যাবিরিন্থে অবস্থিত তরল। এন্ডোলিম্ফে প্রধান ধনাত্মক আয়নটি পটাশিয়াম, যার ঘনত্ব ১৫৪ mM এবং সোডিয়াম ঘনত্ব মাত্র ০.৯১ mM। অ্যান্টোনিও স্কারপার নামানুসারে একে *স্কারপার তরল*ও বলা হয়।

## গঠন
অভ্যন্তরকর্ণের দুটি অংশ: অস্থিঘেরা ল্যাবিরিন্থ ও পর্দাঘেরা ল্যাবিরিন্থ। পর্দাঘেরা ল্যাবিরিন্থ অস্থিঘেরা ল্যাবিরিন্থের ভিতরে অবস্থিত, এবং এর অভ্যন্তরে এন্ডোলিম্ফ নামক তরল থাকে। পর্দাঘেরা ল্যাবিরিন্থের বাইরের দেয়াল ও অস্থিঘেরা ল্যাবিরিন্থের দেয়ালের মাঝখানে পেরিলিম্ফ থাকে।

### উপাদান
পেরিলিম্ফ ও এন্ডোলিম্ফের অনন্য আয়নিক গঠন কেশকোষের তড়িৎ-রাসায়নিক সংকেত নিয়ন্ত্রণের জন্য উপযুক্ত। পটাশিয়ামের উচ্চ ঘনত্বের কারণে এন্ডোলিম্ফের বিভব পরিলিম্ফের চেয়ে ~৮০-৯০ mV বেশি ধনাত্মক।

এই অনন্য বহিঃকোষীয় তরলের প্রধান উপাদান পটাশিয়াম, যা স্ত্রিয়া ভাস্কুলারিস থেকে নিঃসৃত হয়। এন্ডোলিম্ফে পটাশিয়ামের উচ্চ ঘনত্বের অর্থ হল—কেশকোষে সংকেত সঞ্চালনের সময় সোডিয়াম নয়, বরং পটাশিয়ামই তড়িৎ প্রবাহ বহন করে। একে যান্ত্রিক-বৈদ্যুতিক রূপান্তর (MET) প্রবাহ বলা হয়।

এন্ডোলিম্ফের বিভব অত্যন্ত ধনাত্মক (ককলিয়ায় ৮০–১২০ mV), যা পার্শ্ববর্তী পেরিলিম্ফের তুলনায় বেশি। এর কারণ এতে ধনাত্মক আয়নের উচ্চ ঘনত্ব। কেশগুচ্ছের যান্ত্রিক উদ্দীপনার সময় পটাশিয়াম আয়নগুলি কেশকোষে প্রবেশ করতে পারে প্রধানত এই বিভব পার্থক্যের কারণে। যেহেতু কেশকোষগুলির বিভব প্রায় −৫০ mV, তাই এন্ডোলিম্ফ থেকে কেশকোষের বিভব পার্থক্য প্রায় ১৫০ mV—যা মানবদেহে প্রাপ্ত সর্বোচ্চ বিভব পার্থক্য।

## কাজ
* **শ্রবণ:** ককলিয়াল নালী: এন্ডোলিম্ফের তরঙ্গ ককলিয়াল নালীতে অবস্থিত গ্রাহক কোষগুলিকে উদ্দীপিত করে, যা তাদের গতিকে স্নায়ুসংকেতে রূপান্তরিত করে। মস্তিষ্ক এই সংকেতকে শব্দ হিসেবে অনুভব করে।
* **ভারসাম্য:** অর্ধবৃত্তাকার নালী: এন্ডোলিম্ফের কৌণিক ত্বরণ অর্ধবৃত্তাকার নালীতে অবস্থিত ভেস্টিবুলার গ্রাহক কোষগুলিকে উদ্দীপিত করে। উভয় কর্ণের অর্ধবৃত্তাকার নালী সমন্বিতভাবে ভারসাম্য রক্ষা করে।

## ক্লিনিক্যাল তাৎপর্য
হঠাৎ ঝাঁকুনিপূর্ণ চলাচলে (যেমন নিজের অক্ষে ঘূর্ণন বা গাড়িতে বসা অবস্থায় খাড়ি পার হওয়া) এন্ডোলিম্ফের স্বাভাবিক প্রবাহ বিঘ্নিত হয়ে গতি অসুস্থতা সৃষ্টি করতে পারে। এন্ডোলিম্ফের আয়তন অস্বাভাবিক বৃদ্ধি পাওয়াকে এন্ডোলিম্ফাটিক হাইড্রপস বলা হয়, যা মেনিয়ারের রোগের সাথে যুক্ত।

## অতিরিক্ত চিত্র

 File:Vestibular system's semicircular canal- a cross-section.jpg|অর্ধবৃত্তাকার নালীর চিত্রণ যাতে কেশকোষ, অ্যাম্পুলা, কিউপুলা, ভেস্টিবুলার স্নায়ু ও তরল দেখা যাচ্ছে


## আরও দেখুন
* ডার্ক সেল
*পরিলিম্ফ
*স্ত্রিয়া ভাস্কুলারিস
*কর্টির অঙ্গ
*মেনিয়ারের রোগ

## তথ্যসূত্র


## বহিঃসংযোগ
* https://web.archive.org/web/20051030092447/http://oto.wustl.edu/cochlea/res1.htm এন্ডোলিম্ফের অনুদৈর্ঘ্য প্রবাহ (ওয়াশিংটন বিশ্ববিদ্যালয়)

বিষয়শ্রেণী:মানব মস্তক ও গ্রীবা
বিষয়শ্রেণী:কর্ণ
বিষয়শ্রেণী:দেহ তরল
পেরিলিম্ফ

**পরিলসিকা** হলো ভেতরের কর্ণে অবস্থিত একটি কোষবহির্ভুত তরল। এটি কর্ণকম্বুর সকেলা টিমপানি ও সকেলা ভেস্টিবিউলিতে পাওয়া যায়। পরিলসিকার আয়নিক গঠন প্লাজমা ও সেরিব্রোস্পাইনাল ফ্লুইডের অনুরূপ। পরিলসিকার প্রধান ধনাত্মক আয়ন হলো সোডিয়াম, যেখানে সোডিয়ামের ঘনত্ব ১৩৮ mM এবং পটাশিয়ামের ঘনত্ব ৬.৯ mM। এটি কোটুনিয়াস' তরল এবং কোটুনিওর লিকোর নামেও পরিচিত।

## গঠন
ভেতরের কর্ণের দুটি প্রধান অংশ: কর্ণকম্বু ও ভার্টিবুলার অঙ্গ। এগুলি শ্রবণাস্থির অস্থিগহ্বরে নালীর একটি ধারাবাহিকতায় সংযুক্ত থাকে। অস্থিনালীগুলি ঝিল্লিগহ্বরের সমান্তরাল স্থান দ্বারা পৃথক করা হয়। ঝিল্লিগহ্বরে অন্তঃকর্ণরস থাকে এবং এটি পরিলসিকা দ্বারা বেষ্টিত। অস্থিগহ্বরের পরিলসিকা পরিলসিকা নালিকাের মাধ্যমে সেরিব্রোস্পাইনাল ফ্লুইডের সাবঅ্যারাকনয়েড স্থানের সাথে সংযোগ স্থাপন করে।

### গঠনপ্রণালী
পরিলসিকা ও অন্তঃকর্ণরসের স্বতন্ত্র আয়নিক গঠন রয়েছে যা কর্ণকেশকোষের বৈদ্যুতিক রাসায়নিক সংকেত নিয়ন্ত্রণে ভূমিকা রাখে, যা শ্রবণের জন্য প্রয়োজনীয়। অন্তঃকর্ণরসের বৈদ্যুতিক বিভব পরিলসিকার চেয়ে ~৮০-৯০ mV বেশি ধনাত্মক, কারণ অন্তঃকর্ণরসে পটাশিয়াম আয়নের (K+) ঘনত্ব বেশি এবং পরিলসিকায় সোডিয়ামের (Na+) ঘনত্ব বেশি। একে এন্ডোককলিয়ার বিভব বলা হয়।

পরিলসিকা হলো অস্থিগহ্বরে থাকা তরল যা ঝিল্লিগহ্বরকে ঘিরে থাকে ও রক্ষা করে; পরিলসিকার গঠন কোষবহির্ভুত তরলের অনুরূপ (সোডিয়াম লবণ প্রধান ধনাত্মক তড়িৎবিশ্লেষ্য) এবং কর্ণকম্বু জলনালীর (কখনো "পরিলসিকা নালী" বলা হয়) মাধ্যমে সেরিব্রোস্পাইনাল ফ্লুইডের সাথে ধারাবাহিক থাকে।

অন্তঃকর্ণরস হলো ঝিল্লিগহ্বরের সকেলা মিডিয়াতে এবং ভার্টিবুলার যন্ত্রের অর্ধবৃত্তাকার নালীতে থাকা তরল; অন্তঃকর্ণরসের গঠন কোষাভ্যন্তরীণ তরলের অনুরূপ (পটাশিয়াম প্রধান ধনাত্মক আয়ন)।

বৈদ্যুতিক কর্ণকম্বু বিভবের গুরুত্ব ছাড়াও, পরিলসিকায় প্রচুর প্রোটিন থাকে, যেমন: কোষবহির্ভুত উৎসেচক ও ইমিউনোগ্লোবিউলিন। এই প্রোটিনগুলি অন্যান্য শারীরবৃত্তীয় ক্রিয়ার মধ্যে রোগ প্রতিরোধ ও বিপাকের জন্য গুরুত্বপূর্ণ।

## চিকিৎসা সম্পর্কিত তাৎপর্য
এও প্রস্তাব করা হয়েছে যে পরিলসিকা ও অন্তঃকর্ণরস একটি একমুখী প্রবাহে অংশ নেয় যা মিনিয়ারের রোগে বিঘ্নিত হয়।

## তথ্যসূত্র

## বহিঃসংযোগ
* https://web.archive.org/web/19970401200140/http://oto.wustl.edu/cochlea/intro3.htm

বিষয়শ্রেণী:কর্ণ
বিষয়শ্রেণী:দেহতরল
অগাস্ট বার্নথসেন

**হাইনরিখ অগাস্ট বার্নথসেন** (২৯ আগস্ট ১৮৫৫ - ২৬ নভেম্বর ১৯৩১) ছিলেন একজন জার্মান রসায়নবিদ যিনি রাসায়নিক যৌগ মিথিলিন ব্লু এবং ফেনোথিয়াজিন সংশ্লেষণ করেন। এই যৌগ দুইটির গঠন নিয়ে অধ্যয়নকারী প্রথম ব্যক্তিদের মধ্যে তিনি ছিলেন একজন।

বার্নথসেন প্রুশিয়ার ক্রেফেল্ডে জন্মগ্রহণ করেন। তার বাবার নাম ছিল হেনরিখ ফ্রেডরিখ এবং মায়ের নাম আনা সিবিলা টেরহেগেনের। তিনি বন এবং হাইডেলবার্গে রসায়ন পড়ার আগে প্রাকৃতিক বিজ্ঞান বিষয় নিয়ে অধ্যয়ন করেন। বিজ্ঞানী রবার্ট বুনসেনের অধীনে পড়াশোনা করার পর তিনি অগাস্ট কেকুলের সহকারী হন। তিনি ১৮৮৩ সাল থেকে হাইডেলবার্গ বিশ্ববিদ্যালয়ে এবং ১৮৮৭ সাল থেকে লুডভিগশাফেন অ্যাম রেইনের বাডিশে অ্যানিলিন-উন্ড সোডা-ফ্যাব্রিক রাসায়নিক কোম্পানিতে কাজ করেন। তিনি বেশ কিছু রঞ্জক পদার্থ উদ্ভাবন করেন। যার মধ্যে অনেকগুলি রাসায়নিক পেটেন্ট করা হয়। তিনি ফেনোথিয়াজিন এবং মিথিলিন ব্লু সহ বেশ কয়েকটি রাসায়নিক সংশ্লেষণের পথিকৃৎ ছিলেন।

## তথ্যসূত্র

বিষয়শ্রেণী:জার্মান রসায়নবিদ
বিষয়শ্রেণী:১৯৩১-এ মৃত্যু
বিষয়শ্রেণী:১৮৫৫-এ জন্ম
বিষয়শ্রেণী:জার্মান জৈব রসায়নবিদ
বিষয়শ্রেণী:২০শ শতাব্দীর জার্মান রসায়নবিদ
বিষয়শ্রেণী:১৯শ শতাব্দীর জার্মান রসায়নবিদ
ভুবনেশ্বরী মন্দির

ডান|থাম্ব| ভুবনেশ্বরী মন্দির
**ভুবনেশ্বরী মন্দির** হলো ভারতের ত্রিপুরার রাজনগরে অবস্থিত একটি হিন্দু মন্দির। এই মন্দিরটি  আগরতলা থেকে ৫৫ কিমি দূরে উদয়পুর শহরের পূর্ব প্রান্তে গোমতী নদীর তীরে অবস্থিত। এই মন্দিরটি ১৬৬০-১৬৭৫ খ্রিস্টাব্দে নির্মিত বলে মনে করা হয়। মন্দিরটি মহারাজা গোবিন্দ মাণিক্য কর্তৃক নির্মিত প্রাসাদের পাশে অবস্থিত। রবীন্দ্রনাথ ঠাকুরের ''রাজর্ষি'' উপন্যাসে এই মন্দিরের উল্লেখ রয়েছে।

## স্থাপত্য
মন্দিরটি বাংলার চারচালা শৈলীর স্থাপত্যে নির্মিত। মন্দিরে একটি সমতল উঁচু প্ল্যাটফর্ম রয়েছে যার উপরে একটি একক খিলান প্রবেশদ্বার সহ মন্দির কক্ষটি নির্মিত। মন্দিরের উপরের ছাদটি বাঁকানো।

## তথ্যসূত্র

বিষয়শ্রেণী:ত্রিপুরার হিন্দু মন্দির
সীরাতে রাসুলে কাদরি

**সীরাতে রাসুল** (, ) শাইখুল ইসলাম ড. মুহাম্মদ তাহিরুল কাদরীর লিখিত একটি বিখ্যাত সীরাত গ্রন্থ। বইটি পাঠকদের মাঝে **সীরাতে রাসুলে কাদরি** নামেও পরিচিত রয়েছে। বইটি দশটি খণ্ডে বিভক্ত হয়ে সীরাত সাহিত্যের অভ্যন্তরীণ আলোচনায় প্রবেশ করেছে। প্রথম খণ্ড ১৫০০ পৃষ্ঠা এবং বাকি খণ্ডগুলো ৫০০-৯০০ পেজের মধ্যেই লেখা আছে, সম্পূর্ণ সীরাতে কমপক্ষে ৭০০০ পৃষ্ঠা রয়েছে। বইটি পাকিস্তানের লাহোরের মিনহাজুল কুরআন ইন্টারন্যাশনাল থেকে উর্দু ভাষায় প্রকাশিত হয়েছে। মিনহাজ বক্সের ওয়েবসাইটে এক রিভিউয়ার বলেছে, বইটি পুনঃসম্পাদিত ও বৈজ্ঞানিকভাবে যাচাই করা সংস্করণ, যার কারণে পাঠকদের কাছে এটি বিশ্বস্ত হিসেবে প্রতীয়মান  হয়েছে।  

## বিষয়বস্তু
সীরাত সাহিত্যের পূর্বতন লেখকগণ সাধারণত সরাসরি সীরাতের বর্ণনা থেকে শুরু করেছেন, কিন্তু তারা এই প্রশ্নটির ওপর আলোকপাত করেননি যে: "সীরাত কী?" এবং "কীভাবে এটি গঠিত হয়?" তাহিরুল কাদরি মূলত এই বইয়ে সীরাত কি এবং কিভাবে এটি গঠিত হয় এই প্রশ্নের ব্যাখ্যা দিয়েছেন। লেখক এই ধারাবাহিকতার প্রথম গ্রন্থটি "মুকাদ্দিমা" শিরোনামে লিখেছেন, যাতে এই রকম মৌলিক প্রশ্নগুলোর ওপর বিস্তারিত আলোচনার করা যায়। এরপরে তিনি *ইবতিদাইয়্যাহ* (প্রারম্ভিক আলোচনায়) রাসূলুল্লাহর প্রতি প্রেম ও ভালোবাসার গুরুত্ব কুরআন, হাদিস ও সীরাতের আলোকে সুস্পষ্টভাবে তুলে ধরেছেন।

## সাহিত্য বৈশিষ্ট্য
সীরাতে রাসুলের প্রতিটি পংক্তি রচয়িতার সাহিত্যিক সৌন্দর্যের পরিচায়ক। এই গ্রন্থ তার মনোহর রচনাশৈলী, যুক্তিনির্ভর উপস্থাপন এবং গভীর জ্ঞানের প্রতিফলন করেছে। শব্দচয়নে তার জ্ঞানগর্ভ মনোভাবের সাক্ষ্য বহন করে। প্রেমময় হৃদয়াবেগের ছোঁয়া তিনি নিজের হৃদয়ের স্পন্দনে অনুভব করে কলমের মাধ্যমে কাগজে তুলে ধরেছেন। দশটি খণ্ড গ্রন্থাকারে প্রকাশিত হয়ে জ্ঞানীজন, সাধারণ ও বিশেষ পাঠক, এবং প্রেম ও শ্রদ্ধাশীল ব্যক্তিদের জ্ঞানতৃষ্ণা মেটানোর জন্য উপযোগী উপকরণ সরবরাহ করছে।  

তিনি এক এমন সমন্বিত ধারণা উপস্থাপন করেছেন যা একই সঙ্গে জ্ঞানের দৃষ্টি ও বুদ্ধিকে সন্তুষ্ট করতে পারে, আবার হৃদয় ও আত্মার ভেতরকেও পরিতৃপ্ত করতে পারে। তিনি যেসব সীরাতকার রাসূলুল্লাহর রূহানিয়াত ও মুজেযার দিককে অস্বীকার করেছেন, তাকে সীরাতকারদের এক দুর্ভাগ্য হিসেবে আখ্যায়িত করে তার সুদৃঢ় ও প্রাঞ্জল জবাব দিয়েছেন। রাসূলুল্লাহর পবিত্র সত্তার প্রতি অন্তরঙ্গ ভালোবাসা, আত্মিক সম্পর্ক এবং রূহানী প্রেমের সম্পর্ক স্থাপন করাকে তিনি ঈমান ও মারেফাতের পরিপূর্ণতা এবং দ্বীনের দাবির যথাযথ আদায়ের জন্য অপরিহার্য বলে উল্লেখ করেছেন।  

## আরো দেখুন
* মিসাকুন নাবিয়ীন
* মুহসিনে ইনসানিয়াত
* মুহাজিরাতুস সীরাহ
* মুহাম্মাদ আরাবী

## তথ্যসূত্র

## বহিঃসংযোগ
* আর্কাইভ.অর্গ ওয়েবসাইটে **

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:উর্দু ভাষার সাহিত্য
বিষয়শ্রেণী:উর্দু ভাষার বই
বিষয়শ্রেণী:উর্দু ভাষায় মুহাম্মাদের জীবনীগ্রন্থ
নানাভাই ভট্ট

**নানাভাই ভট্ট** (১২ জুন ১৯১৫ - ২৪ এপ্রিল ১৯৯৯) ছিলেন একজন ভারতীয় চলচ্চিত্র পরিচালক এবং প্রযোজক যিনি হিন্দি এবং গুজরাটি সিনেমায় কাজ করেছিলেন।   তিনি শতাধিক ফ্যান্টাসি এবং পৌরাণিক চলচ্চিত্র নির্মাণের জন্য পরিচিত,  যার মধ্যে রয়েছে *মিস্টার এক্স* (১৯৫৭), *জিম্বো কামস টু টাউন* (১৯৬০), *লাল কিলা* (১৯৬০) এবং নিরূপা রায় এবং অশোক কুমার অভিনীত ব্লকবাস্টার *কঙ্গন* (১৯৫৯)।  

## জীবনের প্রথমার্ধ
তার প্রথম ছবি, *মুকাবালা* (১৯৪২), ভারতীয় সিনেমায় দ্বৈত-ভূমিকা বা "যমজ" ঘটনাটি প্রথম দেখানো হয়েছিল, যেখানে প্রধান অভিনেত্রী ফিয়ারলেস নাদিয়া ভালো বোন এবং গ্যাংস্টারের মলের মধ্যে পর্যায়ক্রমে অভিনয় করেছিলেন। পরবর্তীতে অসংখ্য হিন্দি ছবিতে এই সূত্রটি অনুকরণ করা হয়েছিল।  ভট্ট, যশবন্ত ভট্ট নামে পরিচিত, ১৯১৫ সালের ১২ জুন ব্রিটিশ ভারতের পোরবন্দরে একটি নগর ব্রাহ্মণ পরিবারে  জন্মগ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2016)">তথ্যসূত্র প্রয়োজন</span>]]* &#x5D;  তিনি তার ভাই বলবন্ত ভট্টের অধীনে প্রকাশ পিকচার্সের সাথে একজন সাউন্ড রেকর্ডিস্ট হিসেবে চলচ্চিত্রে তার প্রাথমিক কর্মজীবন শুরু করেন এবং তারপর বটুক ভট্ট নাম ব্যবহার করে "স্ক্রিপ্ট এবং গল্প" লেখেন। 

## ব্যক্তিগত জীবন
ভট্ট ছিলেন ভট্ট চলচ্চিত্র পরিবারের কুলপতি।  ১৯৩৯ সাল থেকে তিনি শিয়া মুসলিম অভিনেত্রী শিরিন মোহাম্মদ আলীর সাথে সম্পর্কে ছিলেন। এই দম্পতির ছয় সন্তান ছিল - শীলা ভাট, পূর্ণিমা ভাসিন, কুমকুম সায়গল, মহেশ ভাট, হিনা সুরি এবং মুকেশ ভাট ।  পরে, নানাভাই হেমলতা ভাটকে বিয়ে করেন, যার সাথে তার তিনটি সন্তান ছিল - রবিন ভাট, পরমেশ ভাট, মমতা ভাট। 

তাঁর পাঁচ কন্যা এবং চার পুত্র ছিল, যাদের মধ্যে ছিলেন চলচ্চিত্র পরিচালক ও প্রযোজক মহেশ ভাট, মুকেশ ভাট এবং রবিন ভাট । 

১৯৯৯ সালের ২৪শে এপ্রিল হৃদরোগে আক্রান্ত হয়ে মুম্বাইয়ের নানাবতী হাসপাতালে ভট্ট মারা যান 

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভাট পরিবার
বিষয়শ্রেণী:গুজরাতি ব্যক্তি
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:১৯৯৯-এ মৃত্যু
বিষয়শ্রেণী:১৯১৫-এ জন্ম
কুপার উডস-টোপালোভিক

**কুপার উডস-টোপালোভিক** (, ; জন্ম: ৭ সেপ্টেম্বর ২০০০) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।

উডস-টোপালোভিক অস্ট্রেলিয়ার হয়ে ২০২২ শীতকালীন অলিম্পিকে অংশগ্রহণ করেছেন।

## প্রারম্ভিক জীবন
কুপার উডস-টোপালোভিক ২০০০ সালের ৭ই সেপ্টেম্বর তারিখে অস্ট্রেলিয়ার মেরিম্বুলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
উডস-টোপালোভিক অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৬.৭৪ পয়েন্ট অর্জন করে চতুর্থ স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৭৮.৮৮ পয়েন্ট অর্জন করেছেন, যা তাকে ষষ্ঠ স্থান অধিকার করতে সাহায্য করেছে।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় পুরুষ ফ্রিস্টাইল স্কিয়ার
বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার
কল্যাণ (ঠাট)

**কল্যাণ** হল ভারতীয় উপমহাদেশের হিন্দুস্তানি সঙ্গীতের দশটি মৌলিক ঠাট মধ্যে একটি। এটি এই ঠাটের মধ্যে একটি রাগের নাম (বর্তমানে রাগ ইমন নামে বেশি পরিচিত)।

## বিবরণ
কল্যাণ থাট হল দুপুরের প্রথম দিকে, সন্ধ্যার শেষ দিকে, রাতের প্রথম দিকে এবং ভোরের একটি গুরুত্বপূর্ণ রাগের সমন্বয়। বিলাবল ঠাট এর আদর্শ শুদ্ধ মধ্যম এর পরিবর্তে তীব্র মধ্যম (ম') দ্বারা চিহ্নিত, এই ঠাটের নামটির আক্ষরিক অর্থ সৌভাগ্য/ভাগ্য (কল্যাণ)। এই ঠাটের রাগগুলিকে আশীর্বাদ-প্রার্থী এবং প্রশান্তিদায়ক বলে মনে করা হয়। ফলস্বরূপ, এগুলি প্রায়শই সন্ধ্যায় বা সঙ্গীতের শুরুতে পরিবেশিত হয়। এই রাগগুলি সন্ধ্যার উন্মোচনের অনুভূতি বা সৌভাগ্য তৈরি করে।

হিন্দুস্তানি ঠাটগুলি বিলবল ঠাটের সাথে তাদের সম্পর্কের ভিত্তিতে সংজ্ঞায়িত করা হয়েছে, যার সমস্ত শুদ্ধ  স্বর রয়েছে।

## রাগসমূহ

**কল্যাণ ঠাটে কিছু রাগ:**

* রাগ ইমন
* রাগ ভূপালী
* রাগ হিন্দোল
* রাগ কেদার
* রাগ শুদ্ধ কল্যাণ
* রাগ শ্যাম কল্যাণ
* রাগ ইমন কল্যাণ
* রাগ খেম কল্যাণ
* রাগ সাবনী কল্যাণ
* রাগ ছায়ানট
* রাগ হামির
* রাগ গৌড় সারং
* রাগ কামোদ
* রাগ মরু বেহাগ
* রাগ নন্দ/আনন্দ

## তথ্যসূত্র

বিষয়শ্রেণী:হিন্দুস্তানি সঙ্গীত তত্ত্ব
প্লাস্টিসাইজার

**প্লাস্টিকাইজার** হলো এমন একটি পদার্থ যা কোনও উপাদানকে নরম এবং আরও নমনীয় করার জন্য, এর প্লাস্টিকতা বৃদ্ধি করার জন্য, এর সান্দ্রতা হ্রাস করার জন্য এবং/অথবা উৎপাদনের সময় ঘর্ষণ হ্রাস করার জন্য যোগ করা হয়। https://bn.aosennewmaterial.com/news-show-1935.html

প্লাস্টিকাইজার সাধারণত পলিমার এবং প্লাস্টিক যেমন পলিভিনাইল ক্লোরাইড যোগ করা হয়, হয় তৈরির সময় কাঁচামাল পরিচালনার সুবিধার্থে, অথবা চূড়ান্ত পণ্যের প্রয়োগের চাহিদা মেটাতে। প্লাস্টিকাইজারগুলি তৃতীয় সর্বাধিক ব্যবহৃত প্লাস্টিক, পলিভিনাইল ক্লোরাইড (পিভিসি) এর ব্যবহারযোগ্যতার জন্য বিশেষভাবে গুরুত্বপূর্ণ। প্লাস্টিকাইজারের অনুপস্থিতিতে, পিভিসি শক্ত এবং ভঙ্গুর; প্লাস্টিকাইজারের সাথে, এটি ভিনাইল সাইডিং, ছাদ, ভিনাইল মেঝে, বৃষ্টির নর্দমা, নদীর গভীরতানির্ণয় এবং বৈদ্যুতিক তারের অন্তরণ/আবরণের মতো পণ্যগুলির জন্য উপযুক্ত।
থাম্ব|পয়ঃনিষ্কাশন পাইপে ব্যাপকভাবে ব্যবহৃত পিভিসি, শুধুমাত্র প্লাস্টিকাইজারের কারণে কার্যকর।
প্লাস্টিকাইজারগুলি প্রায়শই কংক্রিট ফর্মুলেশনে যোগ করা হয় যাতে সেগুলি আরও কার্যকর এবং ঢালাইয়ের জন্য তরল হয়, যার ফলে জলের পরিমাণ হ্রাস পায়। একইভাবে, এগুলি প্রায়শই কাদামাটি, স্টুকো, কঠিন রকেট জ্বালানি এবং অন্যান্য পেস্টে ঢালাই এবং গঠনের আগে যোগ করা হয়। এই অ্যাপ্লিকেশনগুলির জন্য, প্লাস্টিকাইজারগুলি মূলত ডিসপারসেন্টের সাথে ওভারল্যাপ করে।

## তথ্যসূত্র

বিষয়শ্রেণী:প্লাস্টিসাইজার
বিষয়শ্রেণী:সিমেন্ট
বিষয়শ্রেণী:কংক্রিট
বিষয়শ্রেণী:কংক্রিটের মিশ্রণ
একডিসোজোয়া

**একডিসোজোয়া** (Ecdysozoa) হলো প্রোটোস্টোম প্রাণীদের একটি সুপারফাইলাম বা অতিলিংগ, যেখানে অন্তর্ভুক্ত রয়েছে আর্থ্রোপোডা, নেমাটোডা, টারডিগ্রাডা সহ আরও কয়েকটি ছোট প্রাণীবর্গ। এই গোষ্ঠীর সদস্যদের প্রধান বৈশিষ্ট্য হলো বাইরের আবরণ বা কিউটিকল নির্দিষ্ট সময় পর পর গলিয়ে ফেলা বা **মোল্টিং** (ecdysis) করে।

## ইতিহাস
একডিসোজোয়া ধারণাটি সর্বপ্রথম ১৯৯২ সালে Eernisse ও সহকর্মীরা প্রস্তাব করেন, যা ১৪১টি আকারগত বৈশিষ্ট্যের ফাইলোজেনেটিক বিশ্লেষণ এবং ভ্রূণ পর্যায়ের গঠন বিশ্লেষণের উপর ভিত্তি করে তৈরি হয়েছিল।

পরবর্তীতে ১৯৯৭ সালে Aguinaldo *et al.* ১৮এস রাইবোসোমাল আরএনএ ভিত্তিক বিশ্লেষণের মাধ্যমে একডিসোজোয়া নামটি আনুষ্ঠানিকভাবে প্রস্তাব করেন।

২০০৮ সালে Dunn *et al.*-এর গবেষণায় একডিসোজোয়ার মনোফাইলি (একক উত্পত্তি) শক্তিশালীভাবে সমর্থিত হয়।

## শ্রেণিবিন্যাস
একডিসোজোয়া অন্তর্ভুক্ত করে নিম্নলিখিত প্রাণী বিভাজনগুলো:

* **[[আর্থ্রোপোডা]]** — কীটপতঙ্গ, কাঁকড়া, মাকড়সা প্রভৃতি  
* **[[নেমাটোডা]]** — গোলকৃমি, অনেক প্রজাতি পরজীবী  
* **[[টারডিগ্রাডা]]** — জল-ভিত্তিক মাইক্রোপ্রাণী, চরম পরিবেশেও টিকে থাকতে সক্ষম  
* **[[অনিকোফোরা]]** — ভেলভেট কৃমি, আর্থ্রোপোডা ও অ্যানেলিডের মধ্যবর্তী বৈশিষ্ট্যযুক্ত  
* **[[প্রিয়াপুলিডা, লরিসিফেরা, কিনোরিনকা]]** — ক্ষুদ্র সামুদ্রিক প্রাণী

## প্রধান বৈশিষ্ট্য
একডিসোজোয়া গোষ্ঠীর প্রাণীগুলোর কিছু সাধারণ বৈশিষ্ট্য হলো:

* বাইরের আবরণ বা কিউটিকল নির্দিষ্ট সময় পর পর গলিয়ে ফেলা (মোল্টিং)  
* একডিসিস প্রক্রিয়া একডিসোন হরমোন দ্বারা নিয়ন্ত্রিত  
* অভ্যন্তরীণ নিষেক  
* দ্বিপার্শ্বীয় (bilateral symmetry)  
* এপিডার্মিসে কোষ বিভাজন ছাড়াই দেহের আয়তন বৃদ্ধি (cell growth without mitosis)

## বিবর্তন ও বিতর্ক
একডিসোজোয়ার শ্রেণিবিন্যাস প্রথম দিকে বিতর্কিত ছিল। অনেক জীববিজ্ঞানী ঐতিহ্যবাহী আকারবিদ্যা-ভিত্তিক শ্রেণিবিন্যাস ব্যবস্থার পক্ষপাতী ছিলেন এবং আণবিক ডেটার ব্যাখ্যা নিয়ে সন্দেহ প্রকাশ করেছিলেন। তবে আধুনিক জিনগত ও ফসিলভিত্তিক গবেষণা দ্বারা এই শ্রেণিবিন্যাস এখন ব্যাপকভাবে সমর্থিত।

## আরও দেখুন
* প্রোটোস্টোম
* আর্থ্রোপোডা
* নেমাটোডা
* মোল্টিং
* জীববৈচিত্র্য

## উৎস


## বহিঃসংযোগ
* ইংরেজি উইকিপিডিয়ায় Ecdysozoa
* Tree of Life: Ecdysozoa
* Nature: The Ediacaran origin of ecdysozoa (২০২২)
অভিসারী বিবর্তন

**অভিসারী বিবর্তন** (*Convergent evolution*) হল একটি প্রক্রিয়া যেখানে বিবর্তনের মাধ্যমে সম্পূর্ণ ভিন্ন প্রজাতির জীবেরা একরকম

পরিবেশে বাস করতে করতে একধরনের মিলিত বৈশিষ্ট্য অর্জন করে। তারা একে অপরের ঘনিষ্ঠ আত্মীয় না হলেও পরিবেশের চাপের কারণে একরকম বৈশিষ্ট্য তৈরি হয়।

অভিসারী বিবর্তন ঘটে সাধারণত প্রাকৃতিক নির্বাচনের কারণে। যখন আলাদা প্রজাতির প্রাণীরা একই ধরনের পরিবেশে বসবাস করে এবং একই রকম সমস্যার সম্মুখীন হয়, তখন তাদের মধ্যে একই ধরনের সমাধান বা বৈশিষ্ট্য দেখা যায়।

এটি সমান্তরাল বিবর্তন (parallel evolution)-এর থেকে কিছুটা আলাদা। সমান্তরাল বিবর্তনে ঘনিষ্ঠ সম্পর্কযুক্ত প্রজাতিগুলো একসাথে একই ধরনের বৈশিষ্ট্য অর্জন করে, কারণ তাদের একটি সাধারণ পূর্বপুরুষ থাকে। যখন দুটি প্রজাতির মধ্যে একটি বৈশিষ্ট্য একই রকম দেখা যায়, এবং যদি জানা যায় যে তাদের পূর্বপুরুষদের মধ্যেও সেই বৈশিষ্ট্য ছিল, তাহলে একে বলা হয় সমান্তরাল বিবর্তন। আর যদি পূর্বপুরুষদের মধ্যে সেই বৈশিষ্ট্য ছিল না, তাহলে একে বলা হয় অভিসারী বিবর্তন। তবে এই শর্তগুলো আসলে মাত্রার পার্থক্য মাত্র, কারণ সব জীবই কোনো না কোনো পর্যায়ে সাধারণ পূর্বপুরুষের সঙ্গে যুক্ত। এই কারণে এই পার্থক্যটি আদৌ উপযোগী কি না তা নিয়ে মতভেদ আছে।

## উদাহরণ
নিম্নে কিছু অভিসারী বিবর্তনের উদাহরণ দেওয়া হলো:

* পাখি, বাদুড় এবং পোকা – তিনটি প্রাণীই ডানা ব্যবহার করে উড়ে বেড়াতে পারে, কিন্তু তাদের ডানার গঠন ও উৎপত্তি আলাদা।
* অক্টোপাস এবং মানুষ – দুইজনেরই জটিল ক্যামেরা-সদৃশ চোখ আছে, কিন্তু তারা ঘনিষ্ঠ আত্মীয় নয়।
* ডলফিন (স্তন্যপায়ী) এবং হাঙর (মাছ) – দুইজনেরই শরীরের আকৃতি ও পাখনা প্রায় একরকম, কিন্তু তারা ভিন্ন শ্রেণির প্রাণী।
* সাগর সাপ এবং উগার – দুটিরই শরীর লম্বা ও সর্পিল, কিন্তু এরা একে অপরের আত্মীয় নয়।
* বিলুপ্ত বিভিন্ন প্রাণীতে দেখা যায় স্যাবার দাঁত (সামনের বড় দাঁত)
* স্কুইড এবং মানুষের চোখ – দুইজনের চোখে ক্যামেরার মতো গঠন আছে, কিন্তু আলাদা বিবর্তনের মাধ্যমে গঠিত।

## ব্যাখ্যা
অভিসারী বিবর্তনের মাধ্যমে বোঝা যায়, বিবর্তন একটি ভবিষ্যদ্বাণীকৃত প্রক্রিয়া নয়, বরং পরিবেশের চাপে নির্দিষ্ট বৈশিষ্ট্য তৈরি হতে পারে, এমনকি আলাদা প্রজাতির মধ্যেও। এটি জীববিজ্ঞানে বিবর্তনের প্রমাণ হিসেবেও ব্যবহৃত হয়।

## তত্ত্ব অনুযায়ী পার্থক্য

## অপসারী ও অভিসারী বিবর্তনের পার্থক্য

* অপসারী বিবর্তনে একটি পূর্বপুরুষ থেকে একাধিক ভিন্ন প্রজাতি তৈরি হয়।
* অভিসারী বিবর্তনে আলাদা পূর্বপুরুষ থেকে উৎপন্ন প্রাণীরা একরকম পরিবেশে অভিযোজিত হয়ে একই ধরনের বৈশিষ্ট্য অর্জন করে।

## সম্পর্কিত পৃষ্ঠা

* সমান্তরাল বিবর্তন
* বিবর্তন
* প্রাকৃতিক নির্বাচন

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:বিবর্তন
অপসারী বিবর্তন

থাম্ব|ডারউইনের ফিঞ্চ পাখিগুলো অপসারী বিবর্তনের একটি সুস্পষ্ট ও পরিচিত উদাহরণ, যেখানে একটি পূর্বপুরুষ প্রজাতি থেকে উদ্ভূত বহু বংশধর প্রজাতি কিছুটা মিল থাকা এবং কিছুটা ভিন্ন বৈশিষ্ট্যসহ বিকশিত হয়েছে।
**অপসারী বিবর্তন** (*Divergent evolution*) এমন একটি বিবর্তনীয় প্রক্রিয়া যেখানে একটি সাধারণ পূর্বপুরুষ থেকে উৎপত্তি হওয়া জনগোষ্ঠীগুলো সময়ের সাথে সাথে বিভিন্ন পরিবেশে বা অবস্থানে অভিযোজিত হয়ে একে অপরের থেকে আলাদা বৈশিষ্ট্য অর্জন করে। এর ফলে তারা নতুন নতুন প্রজাতিতে পরিণত হতে পারে।

## সাধারণ ব্যাখ্যা
অপসারী বিবর্তনের মূল ধারণা হলো, একটি জীব যখন দুটি বা ততোধিক আলাদা পরিবেশে বিচ্ছিন্নভাবে বসবাস শুরু করে, তখন পরিবেশ অনুযায়ী তাদের দেহে নতুন বৈশিষ্ট্য তৈরি হয়। এই পরিবর্তনের ফলে ধীরে ধীরে তারা ভিন্ন ভিন্ন প্রজাতিতে রূপান্তরিত হয়। এক সময় তাদের দেহের গঠনগত বা আচরণগত পরিবর্তন এতটাই আলাদা হয়ে যায় যে তারা আর একে অপরের মতো থাকে না।

## বৈশিষ্ট্য

* একটি সাধারণ পূর্বপুরুষ থেকে উদ্ভব।
* সময়ের সাথে অভিযোজন ও জিনগত পরিবর্তন।
* আলাদা পরিবেশে আলাদা বৈশিষ্ট্য গঠন।
* নতুন প্রজাতির সৃষ্টি।

## উদাহরণ

* ডারউইনের ফিঞ্চ: গ্যালাপাগোস দ্বীপপুঞ্জের বিভিন্ন দ্বীপে বসবাসকারী এই ফিঞ্চ পাখিগুলোর একটি সাধারণ পূর্বপুরুষ ছিল। খাদ্য ও পরিবেশের ভিন্নতার কারণে তাদের ঠোঁটের গঠন ভিন্ন হয়েছে।
* স্তন্যপায়ী প্রাণীর সামনের অঙ্গ: যেমন মানুষের হাত, তিমির পাখনা, বাদুড়ের ডানা—সবগুলো একই হাড়ের গঠন থেকে এসেছে, কিন্তু আলাদা কাজে ব্যবহৃত হয়।
* পাখি ও স্তন্যপায়ীর ফুসফুস: যদিও এরা একই শ্রেণির পূর্বপুরুষ থেকে এসেছে, তবে সময়ের সাথে সাথে তাদের শ্বাসপ্রশ্বাসের গঠন ও প্রক্রিয়া ভিন্ন হয়েছে।

## অপসারী ও অভিসারী বিবর্তনের পার্থক্য

* অপসারী বিবর্তনে একটি পূর্বপুরুষ থেকে একাধিক ভিন্ন প্রজাতি তৈরি হয়।
* অভিসারী বিবর্তনে আলাদা পূর্বপুরুষ থেকে উৎপন্ন প্রাণীরা একরকম পরিবেশে অভিযোজিত হয়ে একই ধরনের বৈশিষ্ট্য অর্জন করে।

## বৈজ্ঞানিক গুরুত্ব
অপসারী বিবর্তনের মাধ্যমে বোঝা যায় কিভাবে একটি সাধারণ পূর্বপুরুষ থেকে বিভিন্ন বৈশিষ্ট্যের প্রজাতি গঠিত হয়। এটি জীববৈচিত্র্যের মূল উৎস হিসেবে বিবেচিত হয় এবং প্রাকৃতিক নির্বাচন, অভিযোজন ও বিবর্তনের অন্যান্য প্রক্রিয়ার সাথে যুক্ত।

## সম্পর্কিত পৃষ্ঠা

* অভিসারী বিবর্তন
* জীববৈচিত্র্য
* প্রাকৃতিক নির্বাচন

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:বিবর্তন
অদম্য ২৪

**অদম্য ২৪** বাংলাদেশের ঢাকা জেলার সাভার উপজেলার জাহাঙ্গীরনগর বিশ্ববিদ্যালয়ের ক্যাম্পাসে নির্মিত একটি স্মৃতিস্তম্ভ। এটি ছাত্র-জনতার অভ্যুত্থান চলাকালে নির্মিত জুলাই গণহত্যার সর্বপ্রথম স্মৃতিস্তম্ভ।

## ইতিহাস
২০ জুলাই ২০২৪ সালে কোটা সংস্কার আন্দোলন চলাকালে ঢাকার অদূরে কারফিউয়ের মাঝে বৈষম্যবিরোধী ছাত্র আন্দোলন বিকালে ঢাকা–আরিচা মহাসড়ক অবরোধ কার্যক্রম পরিচালনা করে। এরপর এক ঘন্টা পর জাহাঙ্গীরনগর বিশ্ববিদ্যালয়ের শিক্ষার্থীরা ক্যাম্পাসে প্রবেশ করে পুরোনো ফজিলাতুন্নেছা ছাত্রাবাসের সামনে জুলাই গণহত্যায় নিহতদের স্মরণে একটি স্মৃতিস্তম্ভ তৈরি করে। এর নাম দেওয়া হয়েছিল তখন "শহীদ স্মৃতিস্তম্ভ", যার নাম পরবর্তীতে পরিবর্তন করা হবে বলে জানা গিয়েছিল। তখন বৈষম্যবিরোধী ছাত্র আন্দোলনের জাহাঙ্গীরনগর বিশ্ববিদ্যালয় শাখার সমন্বয়ক আরিফ সোহেল এটিকে আন্দোলনের সর্বপ্রথম স্মৃতিস্তম্ভ বলেছিলেন। এরপর ২৩ অক্টোবর ২০২৪ সালে তথ্য ও সম্প্রচার উপদেষ্টা নাহিদ ইসলামের উপস্থিতিতে জাহাঙ্গীরনগর বিশ্ববিদ্যালয়ে এটি পুনর্নির্মাণের জন্য ভিত্তিপ্রস্তর উদ্বোধন করা হয়। ২৪ জুন ২০২৫ সালে সরকারের পক্ষ থেকে ছাত্র-জনতার অভ্যুত্থানের বর্ষপূর্তি উপলক্ষ্যে মাসব্যাপী কর্মসূচি ঘোষণা করা হয়, যার মধ্যে ২২ জুলাই ২০২৫ সালে নির্মাণাধীন স্মৃতিস্তম্ভটির উদ্বোধন অন্তর্ভুক্ত ছিল। ৩১ জুলাই ২০২৫ সালে স্মৃতিস্তম্ভটি উদ্বোধন করা হয়।

## স্থাপত্য
এই স্মৃতিস্তম্ভের স্থপতি বিশ্ববিদ্যালয়ের চারুকলা বিভাগের শিক্ষার্থী মো. রাঈদ হোসেন। এতে প্রতিবাদের প্রতীক হিসেবে তিনটি অগ্নিশিখার আকার রয়েছে। তিনটির মধ্যে দুই প্রান্তের শিখাগুলো ২০২৪ সালের ছাত্র-জনতার অভ্যুত্থানের সাথে সংযোগ করতে ২৪ ডিগ্রি কোণে বাঁকানো অবস্থায় নির্মিত হয়েছে।

## তথ্যসূত্র

বিষয়শ্রেণী:জাহাঙ্গীরনগর বিশ্ববিদ্যালয়
বিষয়শ্রেণী:ছাত্র-জনতার অভ্যুত্থানের স্মৃতিস্তম্ভ ও স্মারক
বিষয়শ্রেণী:২০২৫-এ বাংলাদেশে প্রতিষ্ঠিত
ইউলিয়া স্ভিরিডেনকো

**ইউলিয়া আনাতোলিভনা স্ভিরিডেনকো** (; জন্ম: ২৫ ডিসেম্বর ১৯৮৫) একজন ইউক্রেনীয় রাজনীতিবিদ। তিনি ৪ নভেম্বর, ২০২১ সাল থেকে ইউক্রেনের প্রথম উপ-প্রধানমন্ত্রী এবং অর্থনৈতিক উন্নয়ন ও বাণিজ্য মন্ত্রী।

১৪ জুলাই ২০২৫ তারিখে, রাষ্ট্রপতি ভলোদিমির জেলেনস্কি তাকে সরকারের নেতৃত্ব দেওয়ার প্রস্তাব দেন। ইউক্রেনের সংবিধানের ১১৪ অনুচ্ছেদ অনুসারে, জেলেনস্কিকে অবশ্যই ভারখোভনা রাডায় তার প্রার্থিতা জমা দিতে হবে, যা পরে তার পক্ষে ভোট দেবে।

## শিক্ষা
২০০৮ সালে, তিনি কিয়েভ ন্যাশনাল ইউনিভার্সিটি অফ ট্রেড অ্যান্ড ইকোনমিক্স থেকে অ্যান্টি-মনোপলি ম্যানেজমেন্টে ডিগ্রি অর্জন করেন।

## ক্যারিয়ার
তিনি ২০০৮ সালে ইউক্রেনীয়- আন্দোরান যৌথ উদ্যোগ জেএসসি "এএমপি" তে অর্থনীতিবিদ হিসেবে তার কর্মজীবন শুরু করেন।

২০১১ সালে, তিনি উক্সি শহরে চেরনিহিভের স্থায়ী প্রতিনিধি হন, যা চীনের একটি ইউক্রেনীয় শহরের একমাত্র প্রতিনিধি অফিস।

২০১৫ সালে, তিনি চেরনিহিভ ওব্লাস্টের অর্থনৈতিক উন্নয়ন বিভাগের প্রধান হন।

৩০ জুলাই থেকে ২৮ নভেম্বর ২০১৮ পর্যন্ত, তিনি চেরনিহিভ আঞ্চলিক রাজ্য প্রশাসনের ভারপ্রাপ্ত প্রধান ছিলেন।

৫ মে ২০২০ তারিখে, ইউক্রেনের রাষ্ট্রপতি ভলোদিমির জেলেনস্কি ডনবাসের পরিস্থিতি সমাধানের জন্য ত্রিপক্ষীয় যোগাযোগ গোষ্ঠীর (ইউক্রেন - ইউরোপে নিরাপত্তা ও সহযোগিতা সংস্থা - রাশিয়া) সামাজিক ও অর্থনৈতিক বিষয়গুলির উপগোষ্ঠীতে ইউক্রেনের প্রতিনিধি হিসেবে সভিরিডেনকোকে নিযুক্ত করেন।

২২ ডিসেম্বর ২০২০ তারিখে, জেলেনস্কি ইউলিয়া কোভালিভের স্থলাভিষিক্ত হওয়ার জন্য সভিরিডেনকোকে রাষ্ট্রপতির কার্যালয়ের উপ-প্রধান হিসেবে নিযুক্ত করেন।

৪ নভেম্বর, ২০২১ তারিখে, ভারখোভনা রাদা সভিরিডেনকোকে প্রথম উপ-প্রধানমন্ত্রী এবং অর্থনৈতিক উন্নয়ন ও বাণিজ্য মন্ত্রী হিসেবে নিযুক্ত করেন। ২৫৬ জন সংসদ সদস্য তার নিয়োগের পক্ষে ভোট দিয়েছেন।

২০২২ সালের আগস্টে, সরকার সভিরিডেনকোকে রাষ্ট্রীয় নিষেধাজ্ঞা নীতি বাস্তবায়নের জন্য আন্তঃসংস্থা ওয়ার্কিং গ্রুপের প্রধান হিসেবে অনুমোদন দেয়। তিনি রাশিয়ার বিরুদ্ধে নিষেধাজ্ঞা জোরদার করার জন্য অন্যান্য দেশের সাথে আলোচনা করেছেন, বিশেষ করে যুক্তরাজ্যের প্রতিনিধিদের সাথে।

১৪ জুলাই ২০২৫ তারিখে, জেলেনস্কি সরকারে রদবদল ঘোষণা করেন এবং সভিরিডেনকোকে প্রধানমন্ত্রী হিসেবে মনোনীত করেন।

## পুরস্কার
ইউলিয়া সভিরিডেনকোকে ১৩ সেপ্টেম্বর ২০২৩ তারিখে টাইম তালিকা টাইম ১০০ নেক্সট দ্বারা অন্তর্ভুক্ত এবং প্রকাশিত করা হয়েছিল যেখানে তাকে "ইউক্রেনীয় জনগণের স্থিতিস্থাপকতার প্রতীক" হিসাবে বর্ণনা করা হয়েছিল (ইউক্রেনে রাশিয়ার আক্রমণের কথা উল্লেখ করে)।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ইউক্রেনীয় রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর নারী প্রধানমন্ত্রী
বিষয়শ্রেণী:ইউরোপের নারী প্রধানমন্ত্রী
বিষয়শ্রেণী:২১শ শতাব্দীর ইউক্রেনীয় নারী রাজনীতিবিদ
বিষয়শ্রেণী:ইউক্রেনের প্রধানমন্ত্রী
বিষয়শ্রেণী:ইউক্রেনের স্বতন্ত্র রাজনীতিবিদ
চিকাওয়া

**চিকাওয়া** (ちいかわ), যা নানকা চিইসাকুতে কাওয়াই ইয়াতসু (なんか小さくてかわいいやつ; 'আক্ষরিক অর্থে অনুবাদ করা হয়েছে: ছোট এবং সুন্দর কিছু') নামেও পরিচিত, এটি একটি জাপানি মাঙ্গা সিরিজ যা নাগানো লিখেছেন এবং চিত্রিত করেছেন। এটি নামকরা নায়কের দৈনন্দিন অভিযানের পাশাপাশি প্রাণী-অনুপ্রাণিত চরিত্রগুলির একটি সিরিজ অনুসরণ করে।

এই সিরিজটি ২০২০ সালের জানুয়ারী থেকে X (পূর্বে টুইটার) এর মাধ্যমে অনলাইনে ধারাবাহিকভাবে প্রকাশিত হচ্ছে এবং ২০২৪ সালের নভেম্বর পর্যন্ত কোডানশা সাতটি  খণ্ডে এটি সংগ্রহ করেছে। একটি অ্যানিমে টেলিভিশন সিরিজ অভিযোজন ডোগা কোবো দ্বারা প্রযোজিত হয়েছিল এবং ২০২২ সালের এপ্রিলে প্রিমিয়ার হয়েছিল। প্রথম সিজনটি জাপানে এপ্রিল ২০২২ থেকে মার্চ ২০২৫ পর্যন্ত সম্প্রচারিত হয়েছিল, এবং দ্বিতীয় সিজনের প্রিমিয়ার সেই বছরের জুলাই মাসে হওয়ার কথা ছিল। ২০২৪ সালের নভেম্বরের মধ্যে, *চিকাওয়া* ৩.৬ মিলিয়নেরও বেশি কপি বিক্রি করেছিল, যার মধ্যে প্রচলিত ডিজিটাল সংস্করণগুলিও ছিল।

## সারসংক্ষেপ
তৃণভূমি এবং বনভূমিতে ভরা একটি সভ্য পৃথিবীতে স্থাপিত, এই সিরিজটি নামকরা নায়ক চিকাওয়া এবং তার বন্ধুদের দৈনন্দিন অভিযানের কাহিনী অনুসরণ করে। তারা আগাছা পরিষ্কার এবং শিকার সহ বিভিন্ন ধরণের কাজও করে, যা ইয়োরোই-সান নামে পরিচিত একটি জাতি দ্বারা পরিচালিত হয়, যারা চরিত্রগুলির জীবনের সাথে জড়িত।

## উৎপাদন
২০১৭ সালের মে মাসে, নাগানো টুইটারে নামকরা নায়ক চিকাওয়ার একটি স্কেচ পোস্ট করেছিলেন। চিকাওয়া, হাচিওয়্যার এবং উসাগির আদি নাম ছিল যথাক্রমে নিটোরি, ইকেয়া এবং ব্লান্ট ইন্সট্রুমেন্ট। নাগানো টুইটার বেছে নেওয়ার কারণ ছিল এর তাৎক্ষণিকতা এবং সহজলভ্যতার কারণে। ২০২০ সালের নভেম্বরের মধ্যে, কোডানশা কমিক্সগুলিকে ভৌত খণ্ডে সংগ্রহ করেন, যার প্রথমটি ২০২১ সালের ফেব্রুয়ারিতে প্রকাশিত হয়।

২০২০ সালের জানুয়ারিতে একটি পৃথক অ্যাকাউন্ট তৈরি করা হয়েছিল এবং মাঙ্গাটি ধারাবাহিকভাবে প্রচার শুরু হয়েছিল। ১২ ফেব্রুয়ারি, ২০২১ তারিখে কোডানশা কর্তৃক একটি বইয়ের সংস্করণ প্রকাশিত হয়। তার আগে, ১০ ফেব্রুয়ারী প্রকাশিত *মর্নিং* -এর ১১তম সংখ্যায় একটি এক-খন্ডের গল্প প্রকাশিত হয়েছিল **

### মাঙ্গা

ডোগা কোবোর একটি অ্যানিমে রূপান্তর ২৮ অক্টোবর, ২০২১ তারিখে ঘোষণা করা হয়েছিল। তাকেনোরি মিহারা এবং জুরিয়া মাতসুমুরা পরিচালিত (পর্ব ১২১ থেকে শুরু), ইউমা ইয়ামাগুচির সাথে এবং সঙ্গীত রচনা করেছেন শুগো তোকুমারু, সিরিজটির প্রিমিয়ার ৪ এপ্রিল, ২০২২ তারিখে ফুজি টিভির *মেজামাশি টিভির* সকালের সংবাদ এবং বিনোদন অনুষ্ঠানে অনুষ্ঠিত হয়। শুরুতেই, প্রযোজনা দল সিদ্ধান্ত নেয় যে চিকাওয়া এবং হাচিওয়ারে শিশুশিল্পীদের দ্বারা কণ্ঠ দেওয়া হবে, এবং নাগানো কাস্টিং প্রক্রিয়ায় অংশ নেবে। সেন্টাই ফিল্মওয়ার্কস এশিয়ার বাইরে সিরিজটির লাইসেন্স দিয়েছে। ২০২২ সালে, হাইডাইভে ১২০টি ইংরেজি সাবটাইটেলযুক্ত পর্ব প্রকাশিত হয়েছিল, যদিও তারপর থেকে পরিষেবার বাইরে আরও পর্ব প্রকাশিত হয়েছে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2025)">তথ্যসূত্র প্রয়োজন</span>]]* &#x5D; ২১শে মার্চ, ২০২৫ তারিখে, ঘোষণা করা হয়েছিল যে অ্যানিমেটি তিন মাসের জন্য বন্ধ থাকবে।

## তথ্যসূত্র

## বহিঃসংযোগ

*  
* 
* 

বিষয়শ্রেণী:সেইনেন মাঙ্গা
বিষয়শ্রেণী:মাঙ্গা ভিত্তিক অ্যানিমে ধারাবাহিক
বিষয়শ্রেণী:উদ্ধৃতি শৈলীতে জাপানি ভাষার উৎস (ja)
বিষয়শ্রেণী:উদ্ধৃতি শৈলী জাপানি ভাষার লিপি ব্যবহার করছে (ja)
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:২০২০-এর মাঙ্গা
বিষয়শ্রেণী:২০২২-এ অভিষিক্ত অ্যানিমে টেলিভিশন ধারাবাহিক
২০২৫ নিউ ইয়র্ক সিটি মেয়র নির্বাচন

**নিউ ইয়র্ক সিটি মেয়র নির্বাচন** ২০২৫ সালের ৪ নভেম্বর অনুষ্ঠিত হয়েছে। মেয়র এরিক অ্যাডামস, যিনি ডেমোক্র্যাট হিসেবে নির্বাচিত হয়েছিলেন, তিনি এবার একজন স্বতন্ত্র প্রার্থী হিসেবে দ্বিতীয় মেয়াদের জন্য পুনর্নির্বাচনে প্রতিদ্বন্দ্বিতা করেছেন। তাঁর বিরুদ্ধে প্রতিদ্বন্দ্বিতা করছেন ডেমোক্র্যাটিক রাজ্য বিধানসভার সদস্য জোহরান মামদানি, রিপাবলিকান কর্মী কার্টিস স্লিওয়া এবং স্বতন্ত্র প্রার্থী ও সাবেক গভর্নর অ্যান্ড্রু কুওমো। এই নির্বাচনে জয়ী হয়েছেন জোহরান মামদানি।

কম জনসমর্থন ও ২০২৪ সালে ফেডারেল দুর্নীতি মামলার অভিযোগে অভিযুক্ত হওয়া সত্ত্বেও অ্যাডামস ডেমোক্র্যাট প্রার্থী হিসেবে পুনরায় নির্বাচনে অংশ নেন। তবে অভিযোগ খারিজ হওয়ার কয়েক মাস পর এপ্রিল মাসে তিনি স্বতন্ত্র প্রার্থী হিসেবে মনোনয়ন পরিবর্তন করেন। ২০২১ সালে যৌন হয়রানির অভিযোগের কারণে গভর্নরের পদ থেকে পদত্যাগ করার পররাজনৈতিক প্রত্যাবর্তনের লক্ষ্যে কুওমো ডেমোক্র্যাটিক মনোনয়নের দৌড়ে এগিয়ে ছিলেন। তবে ২৪ জুন অনুষ্ঠিত ডেমোক্র্যাটিক প্রাইমারিতে জোহরান মামদানি একটি বড় চমক দেখিয়ে কুওমোকে পরাজিত করেন। প্রাইমারিতে হেরে যাওয়ার পর কুওমো "ফাইট অ্যান্ড ডেলিভার" ব্যানারে প্রার্থী হিসেবে প্রচারণা শুরু করেন। ২০২১ সালের নির্বাচনে রিপাবলিকান দলের প্রার্থী কার্টিস স্লিওয়া এবারের নির্বাচনে দলীয় মনোনয়নের জন্য  বিনা প্রতিদ্বন্দ্বিতায় মনোনীত হন।

## টীকা

## তথ্যসূত্র

## বহিঃ সংযোগ
**অফিসিয়াল প্রচারণার ওয়েবসাইট**
*নিউ ইয়র্ক সিটি মেয়র পদে এরিক অ্যাডামস (স্বতন্ত্র)
*নিউ ইয়র্ক সিটি মেয়র পদে অ্যান্ড্রু কুওমো (স্বতন্ত্র)
*নিউ ইয়র্ক সিটি মেয়র পদে জোহরান মামদানি (ডেমোক্র্যাট)
*নিউ ইয়র্ক সিটি মেয়র পদে কার্টিস স্লিওয়া (রিপাবলিকান)
*নিউ ইয়র্ক সিটি মেয়র পদে জিম ওয়াল্ডেন (স্বতন্ত্র)

বিষয়শ্রেণী:মার্কিন যুক্তরাষ্ট্রে নির্বাচন
সীরাতে সারওয়ারে আলম

**সীরাতে সারওয়ারে আলম** (, ) মাওলানা আবুল আ'লা মওদূদীর রচিত উর্দু ভাষার একটি গুরুত্বপূর্ণ গ্রন্থ। যদিও এটি কোনো আনুষ্ঠানিক রচনা নয়, তবে মাওলানা নঈম সিদ্দীকী ও মাওলানা আব্দুল ওয়াকিল আলভী এটি *[[তাফহীমুল কুরআন]]* এবং মাওলানা মওদূদীর অন্যান্য লেখাসমূহ থেকে সংকলন করে প্রস্তুত করেছেন। শুরুতে এটি দুই খণ্ডে প্রকাশিত হয়; পরবর্তীতে এর তৃতীয় খণ্ড প্রকাশিত হয়েছে। এই গ্রন্থে রাসুলুল্লাহর জীবনী সম্পর্কিত বিভিন্ন দিক নিয়ে বিস্তারিত আলোচনায় আলোকপাত করা হয়েছে। বইটি  ১৯৭৯ সালে দিল্লির কেন্দ্রীয় মক্তবা-ই ইসলামি থেকে প্রথম প্রকাশিত হয়, একই প্রকাশনী থেকে ১৯৮৩ সালে দ্বিতীয় সংস্করণ প্রকাশিত হয়।

## বিষয়বস্তু
তিন খণ্ডের এই বইটির প্রথম ও দ্বিতীয় খণ্ড মূলত তাফহীমুল কুরআন ও মওদূদীর অন্যান্য রচনার নির্যাস হিসাবে ব্যাখ্যা করা আছে। তৃতীয় খণ্ডটি কিছুটা স্বতন্ত্র আলোচনাসমৃদ্ধ তথ্য যুক্ত হয়। এই বইতে রাসূলুল্লাহর জীবনের বিভিন্ন দিক যেমন: দাওয়াত, রাজনীতি, সমাজ গঠন, যুদ্ধ, নৈতিকতা ইত্যাদি বিষয়ের উপর মাওলানা মওদূদীর বিশ্লেষণ ও বক্তব্য ধারাবাহিকভাবে উপস্থাপন করা হয়েছে। বইটির লেখার ভঙ্গিমা অত্যন্ত চিন্তাশীল, মধ্যপন্থী ও যুক্তিভিত্তিক। এটি কোনো একাডেমিক তথ্যভাণ্ডার নয় বরং এক ধরনের চেতনা-উদ্দীপক সীরাতচিন্তা হিসাবে উল্লেখ করা হয়েছে।

## অনুবাদ
বইটি উর্দুতে রচনার পরে অনেকেই বইটি বাংলা ভাষায় অনুবাদ করেছেন। বইটির প্রথম খণ্ড আব্বাস আলী খান আধুনিক প্রকাশনী থেকে ৪৭২ পৃষ্ঠায় প্রকাশ করেন। বইটির ৩য় ও ৪র্থ খণ্ড অনুবাদক ওমর ফারুক শতাব্দী প্রকাশনী থেকে প্রকাশ করেন, বইটি ২০১২ সালে পঞ্চম সংস্করণ হিসাবে ৪৪৫ পৃষ্ঠায় অনুবাদ করা হয়। বইটির পঞ্চম খণ্ড একই প্রকাশনা থেকে আব্বাস আলী খান ২৪৮ পৃষ্ঠায় অনুবাদ কর্ম প্রকাশ করেন।

## মূল্যায়ন
গবেষকদের মতে মাওলানা মওদুদী এতে ভারসাম্যপূর্ণ বিশ্লেষণের পাশাপাশি একটি স্বতন্ত্র ভাষাশৈলীতে সীরাতে রাসূলকে তুলে ধরেছেন, যা পাঠকদের নবীজীর জীবন সম্পর্কে গভীর উপলব্ধি প্রদান করে। গবেষক ড. ইহার মাহমুদ খালিদের বইটি সম্পর্কে বিবেচনা হলো, বইটির প্রথম খণ্ড “সত্যিকারের সীরাতগ্রন্থ না” বরং এটি রাসুলুল্লাহর জীবনী সম্পর্কে বেশিরভাগ তথ্যমূলক ও বিষয়ভিত্তিক আলোচনা কভার করে।

## আরো দেখুন
* কাশফুদ দুজা বিঝামালিহি
* খুতবাতে মাদ্রাজ
* তোমাকে ভালোবাসি হে নবী

## তথ্যসূত্র

## বহিঃসংযোগ
* আর্কাইভ.অর্গ ওয়েবসাইটে সীরাতে সারওয়ারে আলম (১ম খণ্ড, ২য় খণ্ড) (উর্দু ভাষায়)
* শিবির ক্লাউড.কম ওয়েবসাইটে *[https://shibircloud.com/pdf/sirate_sarware_alam_01.pdf সীরাতে সারওয়ারে আলম]* (বাংলা ভাষায়, প্রথম খণ্ড)
* পাঠাগার.অর্গ ওয়েবসাইটে *[https://xeroxtree.com/pdf/sirate_sarware_alam_03_04.pdf সীরাতে সারওয়ারে আলম]* (বাংলা ভাষায়, ৩য় ও ৪র্থ খণ্ড)

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:উর্দু ভাষার সাহিত্য
বিষয়শ্রেণী:উর্দু ভাষার বই
বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:১৯৮৩-এর অ-কল্পকাহিনী বই
বিষয়শ্রেণী:সাইয়েদ আবুল আ'লা মওদুদীর বই
রোসেউ

**রোসোউ** (ডোমিনিকান ক্রেও: *Wozo*) হল ক্যারিবীয় রাষ্ট্র ডোমিনিকার রাজধানী ও বৃহত্তম শহর। ২০১১ সালের হিসাব অনুযায়ী শহরটির জনসংখ্যা ১৪,৭২৫ জন ছিল। এটি সেন্ট জর্জ প্যারিশে অবস্থিত একটি ছোট ও ঘনবসতিপূর্ণ নগর বসতি, যা ক্যারিবীয় সাগর, রোসোউ নদী ও মর্ন ব্রুস দ্বারা বেষ্টিত হয়ে আছে। এটি ডোমিনিকা দ্বীপের প্রাচীনতম ও সবচেয়ে গুরুত্বপূর্ণ নগর বসতি।

শহরটি ডোমিনিকার পশ্চিম ( লিওয়ার্ড ) উপকূলে অবস্থিত এবং এতে আধুনিক ও ঔপনিবেশিক ফরাসি স্থাপত্যের সংমিশ্রণ রয়েছে। রোসোউ বৈদেশিক বাণিজ্যের জন্য ডোমিনিকার সবচেয়ে গুরুত্বপূর্ণ বন্দর। এখানে রপ্তানিযোগ্য পণ্যের মধ্যে রয়েছে কলা, বে তেল, শাক সবজি, জাম্বুরা, কমলা লেবু ও কোকোয়া। পরিষেবা খাতও স্থানীয় অর্থনীতির একটি বড় অংশ। এখানে ডোমিনিকার বেশ কিছু বেসরকারি প্রতিষ্ঠান নিবন্ধিত আছে; যেমন: ইন্টারন্যাশনাল ইউনিভার্সিটি ফর গ্র্যাজুয়েট স্টাডিজ, অল সেন্টস ইউনিভার্সিটি, নিউ ওয়ার্ল্ড ইউনিভার্সিটি, রস ইউনিভার্সিটি এবং ওয়েস্টার্ন অর্থোডক্স ইউনিভার্সিটি।

## তথ্যসূত্র

## বহিঃসংযোগ

বিষয়শ্রেণী:রাজধানী
বিষয়শ্রেণী:উত্তর আমেরিকার রাজধানী
বিষয়শ্রেণী:ক্যারিবীয় অঞ্চলের রাজধানী
সিলেট উন্নয়ন কর্তৃপক্ষ

**সিলেট উন্নয়ন কর্তৃপক্ষ** () হল বাংলাদেশ সরকারের একটি সংস্থা যা গৃহায়ন ও গণপূর্ত মন্ত্রণালয় এর অধীনে অবস্থিত সিলেট শহরের উন্নয়নের জন্য দায়ী। সুরমা নদীর তীরে অবস্থিত।

## ইতিহাস
২০২২ সালে গৃহায়ন ও গণপূর্ত মন্ত্রণালয় সিলেট উন্নয়ন কর্তৃপক্ষ গঠনের জন্য একটি খসড়া আইন তৈরি করে। পরের বছর যাচাই-বাছাই শেষে ২০২৩ সালের ২৬ অক্টোবর বিলটি বাংলাদেশ জাতীয় সংসদে গৃহিত এবং ২৩ নভেম্বর তা *সিলেট উন্নয়ন কর্তৃপক্ষ আইন, ২০২৩* হিসেবে গেজেট আকারে প্রকাশ হয়।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:২০২৩-এ বাংলাদেশে প্রতিষ্ঠিত
বিষয়শ্রেণী:২০২৩-এ প্রতিষ্ঠিত সরকারি সংস্থা
বিষয়শ্রেণী:সিলেট ভিত্তিক সংগঠন
আসাহ আস-সীর

**আসাহ আস-সীর** (, ) নবীজীর জীবনী নিয়ে উর্দু ভাষার একটি অনন্য গ্রন্থ। এই গ্রন্থের রচয়িতা হলেন উর্দু লেখক আব্দুর রউফ দানাপুরি, যিনি পুরো নামে হাকিম আবুল বরকাত আব্দুর রউফ দানাপুরি নামে পরিচিত। বইটির পুরো নাম ***আসাহ আস-সীর ফি হুদা সিরাতি খাইরিল বাশার সাল্লাল্লাহু আলাইহি ওয়া সাল্লাম***। বইটি ১৯৩২ সালে পাকিস্তানের করাচিতে অবস্থিত ইসলাহ ছাপাখানা থেকে প্রকাশিত হয়। বইটির বর্তমান সংস্করণে ৫৪৩ পৃষ্ঠা রয়েছে। পাকিস্তানি বিশেশজ্ঞ মুফতি মাহমুদ আশরফ ওসমানী বইয়ের প্রতি গুরুত্ব প্রদান করেছেন, যা গ্রন্থের গুরুত্ব ও গ্রহণযোগ্যতার নিদর্শন হিসাবে বিবেচিত। 

## বিষয়বস্তু
গ্রন্থটিতে সীরাতের ভূমিকা সহ ইসলামের প্রারম্ভিক ইতিহাস, তারপর রাসুলুল্লাহর জন্ম থেকে ওফাত পর্যন্ত জীবনী, বংশপরিচয়, সম্পূর্ণ কিতাবুল মাগাজি (যুদ্ধসমূহ), সম্পূর্ণ কিতাবুল আমওয়াল (সম্পদবিষয়ক হুকুম), কিতাবুল ওফুদ (প্রতিনিধিদলসমূহ), হজ্জাতুল বিদার বিশদ বিবরণ, নবীজীর স্ত্রীগণের অবস্থা এবং অসংখ্য তথ্যভাণ্ডার সংকলিত হয়েছে। লাহোরের পাঞ্জাব বিশ্ববিদ্যালয়ের মুহাম্মদ কাশিফ এবং ডক্টর মুহাম্মদ আবদুল্লাহ তাদের *"আসাহ আল-সিয়ারে ফিকহ আল-সিরাহের পদ্ধতি অধ্যয়ন" (২০২৪)* প্রবন্ধ উপস্থাপন করেন। যেখানে বইটি নিয়ে আলোচনা করা হয়, যা "আল-আবসার" জার্নালে প্রকাশিত হয়েছে। উর্দু ভাষার গবেষণা জার্নাল মাজাল্লাহ-ই তালিম ও তাহকিক থেকে হাফিজা আসমা এবং বুশরা হাবিবের উদ্যোগে "আস-সিরের গবেষণা পর্যালোচনা ২০২৩" গবেষণায় উপস্থাপন করা হয়েছে, সেখানেও বইটি সম্পর্কে গবেষণা করা হয়।

## আরো দেখুন

* সীরাতে রাসুলে আকরাম
* সীরাতে রাসুলে করিম
* সীরাতে রাসুলে কাদরি
* সীরাতে সারওয়ারে আলম

## তথ্যসূত্র

## বহিঃসংযোগ
* আর্কাইভ.অর্গ ওয়েবসাইটে 

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:উর্দু ভাষার সাহিত্য
বিষয়শ্রেণী:উর্দু ভাষার বই
বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:১৯৩২-এর সৃষ্টিকর্ম
বিষয়শ্রেণী:১৯৩২-এর বই
অ্যান আপলজি ফর মোহাম্মদ অ্যান্ড দ্য কোরআন

**অ্যান আপলজি ফর মোহাম্মদ অ্যান্ড দ্য কোরআন** (, ) একটি ১৮৬৯ সালে প্রকাশিত গ্রন্থ, যেটি জন ড্যাভেনপোর্ট রচনা করেন। এই গ্রন্থে তিনি ইসলামের সঙ্গে নিজের সাক্ষাতের বিবরণ তুলে ধরেন। পাকিস্তান জার্নাল অফ ইসলামিক ফিলোসফি বইটি সম্পর্কে গভির মন্তব্য করেছেন। ফারসি অনুবাদটি ইরানের রয়্যাল বুক অব দ্য ইয়ার পুরস্কার লাভ করে।

## বিষয়বস্তু
ওয়ার্ল্ডক্যাটের তথ্য অনুযায়ী বইটির চারটি মূল অংশ বা অধ্যায় রয়েছে। সেগুলো হলো নবী মুহাম্মাদের জীবনী বিস্তারিতভাবে উপস্থাপন করা হয়েছে। কুরআনের নৈতিক ও আদর্শগত মূল্যায়ন ও ব্যাখ্যা করা হয়েছে। নবীর বিরুদ্ধে চারটি গুরুত্বপূর্ণ অভিযোগের যুক্তিসঙ্গত প্রতিক্রিয়া ও প্রতিকার দেওয়া হয়েছে। কুরআনের সৌন্দর্য, ভাষা ও অলংকারবিষয়ক বৈশিষ্ট্য তুলে ধরা হয়েছে। বইটি মূলত ইংরেজি ভাষায় রচনা করা হয়েছিলো, পরবর্তীতে আরবি, ফারসি ও উর্দু ভাষায় অনূদিত হয়েছে।

## গ্রহণযোগ্যতা
আলী খামেনেয়ী এই গ্রন্থটির প্রশংসা করে বলেন: "ড্যাভেনপোর্ট মুসলমান ছিলেন না, কিন্তু তিনি যেহেতু একজন জ্ঞানী ও চিন্তাশীল ব্যক্তি ছিলেন, তাই কুরআনের সত্য ও এর আয়াতসমূহের দৃঢ়তা যখন তিনি পর্যবেক্ষণ করেন, তখন তিনি বুঝতে পারেন—এই সত্যগুলো সীমিত মানুষের মন থেকে উদ্ভূত নয় এবং সেগুলো অস্বীকারযোগ্য নয়।"

পাকিস্তান জার্নাল অফ ইসলামিক ফিলোসফি বলেছে, বইটি প্রাচ্য‑পশ্চিম বিতর্ক ও ইসলাম‑ধর্মীয় সংলাপের ঐতিহাসিক প্রসঙ্গে গুরুত্ব বহন করে এবং লেখকের লেখা ঐতিহাসিক, সাংস্কৃতিক, সাহিত্যিক দৃষ্টিকোণ থেকে বিশ্লেষণ করা হয়েছে। দ্য মুসলিম টাইমস ম্যাগাজিনে বই পর্যালোচনায় উল্লেখ আছে: ড্যাভেনপোর্ট চারটি কঠিন অভিযোগ (ধনত্ববাদের প্রচার, যুদ্ধের মাধ্যমে ইসলামের প্রসার, স্বর্গের বর্ণনা, বহু‑বিবাহ বৈধতা) উত্থাপন ও যুক্তিপূর্ণভাবে প্রতিহত করেছেন।

## আরো দেখুন

* মুহাম্মাদ দ্য ওয়ার্ল্ড-চেঞ্জার: অ্যান ইনটিমেট পোর্ট্রেট
* মুহাম্মাদ: আমাদের সময়ের জন্য একজন নবী
* মুহাম্মাদ: নবীজীর জীবনী
* মুহাম্মাদ: প্রাথমিক সূত্রের উপর ভিত্তি করে তার জীবন
* মুহাম্মাদের নেতৃত্ব: একটি ঐতিহাসিক পুনর্গঠন

## তথ্যসূত্র

## বহিঃসংযোগ
* আর্কাইভ.অর্গে অ্যান আপলজি ফর মোহাম্মদ অ্যান্ড দ্য কোরআন

বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
বিষয়শ্রেণী:ইংরেজি ভাষার অ-কল্পকাহিনী বই
বিষয়শ্রেণী:১৮৬৯-এ শিক্ষা
বিষয়শ্রেণী:ইংরেজি ভাষার বই
বিষয়শ্রেণী:ইসলামি সাহিত্য
বিষয়শ্রেণী:মুহাম্মাদের সাংস্কৃতিক চিত্রায়ণ
পাভেল কোলমাকভ

**পাভেল আনাতোলিয়েভিচ কোলমাকভ** (, ; জন্ম: ১৪ আগস্ট ১৯৯৬; **পাভেল কোলমাকভ** নামে সুপরিচিত) হলেন একজন কাজাখস্তানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কাজাখস্তানের প্রতিনিধি হিসেবে প্রতিদ্বন্দ্বিতা করে থাকেন।

কোলমাকভ কাজাখস্তানের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।

## প্রারম্ভিক জীবন
পাভেল আনাতোলিয়েভিচ কোলমাকভ ১৯৯৬ সালের ১৪ই আগস্ট তারিখে কাজাখস্তানের উস্ত-কামেনোগরস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
কোলমাকভ কাজাখস্তানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৯.৫৪ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাজাখস্তানি পুরুষ ফ্রিস্টাইল স্কিয়ার
বিষয়শ্রেণী:কাজাখস্তানের অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
গোপালগ্রাম শাহি মসজিদ

**গোপালগ্রাম শাহি মসজিদ** (বর্তমানে পরিচিত **বাইতুন নূর জামে মসজিদ**) বাংলাদেশের মাগুরা জেলার শালিখা উপজেলার গোপালগ্রামে অবস্থিত একটি ঐতিহাসিক মসজিদ। এটি মুঘল আমলের স্থাপত্যশৈলীর নিদর্শন হিসেবে বিবেচিত। স্থানীয় ইতিহাস অনুযায়ী, মসজিদটির নির্মাণকাল আনুমানিক ১৬শ শতকের শেষার্ধ বা ১৭শ শতকের শুরুতে নির্ধারণ করা হয়।

## ইতিহাস
নির্ভরযোগ্য লিখিত তথ্যের অভাবে সুনির্দিষ্ট নির্মাণ সাল জানা যায় না, তবে জনমতে ধারণা করা হয় যে, মসজিদটি সম্রাট আকবরের শাসনামলে নির্মিত হয়। স্থানীয়ভাবে প্রচলিত মতে, সমাজসেবক **কলিম উদ্দিন শিকদার** (ওরফে বড় শিকদার) এবং কাতলী গ্রামের জমিদার **শাহসুফি হযরত জমির উদ্দিন আহমদ** মসজিদটির প্রতিষ্ঠা ও নির্মাণে উদ্যোগী ছিলেন।

## স্থাপত্য
মসজিদটির মূল কাঠামোর দৈর্ঘ্য প্রায় ৬০ ফুট ও প্রস্থ ৪০ ফুট। নির্মাণে ব্যবহৃত হয়েছে টালির ইট ও মাটি-সুরকি মিশ্রণ। কোনো রড বা কংক্রিট ব্যবহার করা হয়নি। মূল নকশায় ছিল একটি গম্বুজ ও চারটি মিনার, যার মধ্যে বর্তমানে কেবল একটি মিনারের অংশ অক্ষত আছে।

মসজিদের দেয়ালে খোদাই করা হয়েছে শিউলি, গোলাপ, গাঁদা, পদ্ম ফুল ও লতাপাতার নকশা—যা মুঘল স্থাপত্যের পরিচায়ক। তিনটি দরজার মধ্যে দুটি এবং দুটি জানালার একটি বর্তমানে বন্ধ অবস্থায় রয়েছে। মেহরাব ও অভ্যন্তরীণ দেয়ালে কারুকার্যের কিছু অংশ আজও দৃশ্যমান থাকলেও ক্ষয়প্রাপ্ত।

## সংস্কার ও ব্যবহার
দীর্ঘ সময় সংস্কারের অভাবে মসজিদটি জরাজীর্ণ হয়ে পড়েছিল। পরবর্তীতে স্থানীয় জনগণের অর্থায়নে ও উদ্যোগে প্রতি কয়েক বছর পরপর আংশিক সংস্কার কার্যক্রম পরিচালিত হচ্ছে। মূল গম্বুজ অক্ষত রেখেই আশপাশে কিছু বর্ধিত অংশ নির্মাণ করা হয়েছে।

বর্তমানে মসজিদটিতে শুধু নামাজ আদায়ই হয় না; বরং শিশুদের কুরআন শিক্ষা, হিফজ এবং ইসলামিক শিক্ষা কার্যক্রমও পরিচালিত হচ্ছে। আশেপাশের শ্রীহট্ট, দিঘী ও পুকুরিয়া গ্রাম থেকেও মুসল্লিরা এখানে আসেন।

## ঐতিহাসিক গুরুত্ব
এই মসজিদ শুধুমাত্র একটি ধর্মীয় উপাসনালয় নয়, এটি শালিখা অঞ্চলের ইতিহাস, সংস্কৃতি ও মুসলিম সমাজচেতনার একটি জীবন্ত নিদর্শন। স্থানীয় প্রবীণরা মসজিদটির স্থাপত্য, নির্মাণ কৌশল ও খোদাই নিয়ে স্মৃতিচারণ করেন এবং এটিকে একটি প্রাচীন ঐতিহ্য হিসেবে বিবেচনা করেন।

## সংরক্ষণ পরিস্থিতি
বর্তমানে মসজিদটি স্থানীয়ভাবে রক্ষণাবেক্ষণ করা হলেও সরকার বা প্রত্নতত্ত্ব বিভাগের পক্ষ থেকে কোনো প্রাতিষ্ঠানিক উদ্যোগ গ্রহণ করা হয়নি। গবেষকদের মতে, যথাযথ হস্তক্ষেপ ও সংরক্ষণ কার্যক্রম পরিচালিত হলে এটি একটি জাতীয় ঐতিহাসিক স্থাপত্য হিসেবে স্বীকৃতি পেতে পারে।

## আরও দেখুন
* বাংলাদেশের মসজিদসমূহের তালিকা
* মুঘল স্থাপত্য
* শালিখা উপজেলা
* বাংলাদেশের স্থাপত্য নিদর্শন

## টীকা

## সূত্র
* Magura News
* dainikjessore

## বিষয়শ্রেণী

বিষয়শ্রেণী:খুলনা বিভাগের মসজিদ
বিষয়শ্রেণী:মাগুরা জেলা
বিষয়শ্রেণী:মুঘল মসজিদ
বিষয়শ্রেণী:বাংলাদেশের স্থাপত্য নিদর্শন
ইরানের বিচার ব্যবস্থা

১৯৭৯ সালে ইসলামী বিপ্লবের মাধ্যমে পাহলভি রাজবংশের উৎখাতের পর ইসলামী প্রজাতন্ত্র ইরান প্রতিষ্ঠিত হয় এবং এর আইনি কোড ইসলামী আইন বা শরিয়াহের উপর ভিত্তি করে তৈরি, যদিও নাগরিক আইনের অনেক দিক বজায় রাখা হয়েছে এবং এটি একটি নাগরিক আইন আইনি ব্যবস্থার সাথে একীভূত হয়েছে। ইসলামী প্রজাতন্ত্রের সংবিধান অনুসারে, **ইরানের বিচার বিভাগ** "একটি স্বাধীন শক্তি"। সমগ্র আইনি ব্যবস্থা—"সুপ্রিম কোর্ট থেকে আঞ্চলিক আদালত, স্থানীয় ও বিপ্লবী আদালত পর্যন্ত"—বিচার মন্ত্রণালয়ের আওতাধীন, তবে একজন বিচারমন্ত্রী এবং সুপ্রিম কোর্টের প্রধান ছাড়াও, বিচার বিভাগের একজন পৃথক নিযুক্ত প্রধানও থাকেন।  সংবিধান সম্পর্কিত সংসদীয় বিলগুলি অভিভাবক পরিষদ দ্বারা যাচাই করা হয়।

## ইতিহাস

## বিচার ব্যবস্থার কাঠামো
থাম্ব|250x250পিক্সেল| দেশ অনুসারে কারাবাসের হারের একটি মানচিত্র

## আদালত কাঠামো

### কার্যক্রম

#### কেরানি আদালত

#### বিপ্লবী আদালত

## কারাগার ব্যবস্থা

## আইন পেশা

## আইন

### শরিয়াতে পরিবর্তন

### দেওয়ানি আইন

### ব্যাংকিং

### ফৌজদারি আইন

### ''কিসাস''

### ''দিয়াহ'' (ব্লাড মানি)

### হুদুদ অপরাধ

### ''তাজির'' (প্রতিরোধমূলক অপরাধ)

## সমালোচনা এবং মানবাধিকার বিষয়ক বিতর্ক
পিউ রিসার্চ সেন্টারের ২০১৩ সালের এক জরিপে, ৮৩% ইরানি ইসলামী আইন ব্যবহারের পক্ষে থাকলেও মাত্র ৩৭% ইরানি বিশ্বাস করেন যে ইরানের আইনি ব্যবস্থা ইসলামী আইনের সাথে ঘনিষ্ঠভাবে সম্পর্কিত।

### মৃত্যুদণ্ড

### লিঙ্গ বৈষম্য

### ধর্মত্যাগ

### সংস্কার

## প্রধান বিচারপতি
ইসলামী প্রজাতন্ত্র ইরানের প্রধান বিচারপতিকে ইসলামী প্রজাতন্ত্রের সর্বোচ্চ নেতা আলী খামেনি কর্তৃক নিযুক্ত করা হয়। 

## আরও দেখুন

*Blasphemy law in Iran
*Censorship in Iran
* Constitution of the Islamic Republic of Iran
*Corruption in Iran
*Crime in Iran
*Human rights in Iran
* Intellectual property in Iran
* Iran Tribunal
* Iran's Family Protection Law
* Iranian Cyber Police
* Iranian labor law
* Iranian nationality law
*Law Enforcement Forces of Islamic Republic of Iran
* List of economic laws in Iran
*List of national legal systems
* Parading on donkey
* Political repression in the Islamic Republic of Iran
*Special Clerical Court
*Taxation in Iran
* Traffic police of Iran

## তথ্যসূত্র


## বহিঃসংযোগ

* ইরানের বিচার ব্যবস্থার প্রোফাইল
* ইসলামী প্রজাতন্ত্র ইরানের বিচার বিভাগ
* বিচার বিভাগের জন্য ইরানের সাংবিধানিক সনদ   
* ইরানি আমেরিকান বার অ্যাসোসিয়েশন, ইরানে আটক আইন   
* ইরানি সংসদের কর্তব্য

বিষয়শ্রেণী:ইরানের রাজনীতি
বিষয়শ্রেণী:ইরানের আইন
বিষয়শ্রেণী:ইসলামি প্রজাতন্ত্রী ইরানের সরকার
বিষয়শ্রেণী:ফার্সি ভাষার লেখা থাকা নিবন্ধ